text: Gymnaster tester landsstævne-stemningen
  23 juni 2013 kl. 09.29
  Fest i Syd. Sådan kalder DGI Sønderjylland generalprøven for L2013-gymnastikholdene, som nu er klar til at tage til Landsstævne i Esbjerg om 11 dage. Det foregår søndag eftermiddag på Agerskov Ungdomsskole.
  Opvisningen starter kl. 11.30 med tale ved DGI Sønderjyllands formand Birgit Langelund.
  Herefter varmer alle gymnaster op samlet og så går det ellers løs med opvisning af 16 hold, hvor alderen spænder fra 15 år op til 84 år. Den ældste deltager skal til sit 15. landsstævne.
  På det største hold, som er et samlet Juniorhold, som består af de fire egns-juniorhold fra hele Sønderjylland, er det dog første gang de skal opleve den specielle landsstævne stemning. Holdet er på 176 unge spring og rytme gymnaster.
  Se mere i TV SYD Nyheder 19.30.
  